দিল্লি হিংসা মামলায়, এবার মূল ২ অভিযুক্তের জামিন খারিজ, রায় শীর্ষ আদালতের

নয়াদিল্লি: ২০২০ সালে দিল্লি দাঙ্গার বৃহত্তর ষড়যন্ত্র মামলায় উমর খালিদ (Umar Khalid) ও শারজিল ইমামের (Sharjeel Imam) জামিন খারিজ করে দিল সুপ্রিম কোর্ট (Supreme Court)। ফলে জেল মুক্তি হচ্ছে না এই দুই ছাত্র নেতার। ওই ঘটনায় ৫ জনকে জামিন দিল সুপ্রিম কোর্ট (Supreme Court)। পাঁচ বছরেরও বেশি সময় ধরে জেলে বন্দি ছাত্রনেতা উমর খালিদ ও শারজিল ইমাম। সোমবার বিচারপতি অরবিন্দ কুমার এবং এনভি আঞ্জারিয়ার ডিভিশন বেঞ্চ উমর ও শারজিলের জামিনের আবেদন খারিজ করে জানালেন যে, তাঁদের বিরুদ্ধে অপরাধমূলক ষড়যন্ত্রের প্রত্যক্ষ প্রমাণ রয়েছে।

দিল্লি দাঙ্গার বৃহত্তর ষড়যন্ত্র মামলায় উমর খালিদ এবং শারজিল ইমামের জামিন আবেদন খারিজ।একই সঙ্গে আদালত মামলার আরও কয়েকজন অভিযুক্ত গলফিশা ফাতিমা, মীরা হায়দার, শিফা উর রহমান, মোহাম্মদ সেলিম খান এবং শাদাব আহমেদকে জামিন দিয়েছে। প্রসঙ্গত, ১৯৬৭ সালে বেআইনি কার্যকলাপ (প্রতিরোধ) আইনের অধীনে তাদের বিরুদ্ধে মামলা করা হয়েছে।দিল্লির হিংসা মামলায় উমর ও শারজিলের বিরুদ্ধে যে তথ্যপ্রমাণ তুলে ধরা হয়েছে, তাতে প্রাথমিক ভাবে আদালত সন্তুষ্ট। পরিকল্পনা ও ষড়যন্ত্রে তাঁদের যোগ থাকার ইঙ্গিতই মিলেছে ওই সমস্ত তথ্যপ্রমাণ থেকে। আদালত জানায়, জামিনের আবেদনের মূল্যায়নে সেটি গুরুত্বপূর্ণ ভূমিকা নিয়েছে। এই মামলায় আদালতের পর্যবেক্ষণ, খালিদ এবং ইমাম সাক্ষীদের জিজ্ঞাসাবাদের পর অথবা আজ থেকে এক বছর পরে তারা জামিন আবেদন করতে পারবেন। আবেদনকারীদের জন্য আইনগত সীমা প্রযোজ্য। বর্তমান পর্যায়ে তাদের জামিনের মেয়াদ বৃদ্ধি ন্যায়সঙ্গত নয় বলে আদালত মনে করছে।

আরও পড়ুন: ২৭ জানুয়ারি সারা ভারতজুড়ে ব্যাঙ্ক ধর্মঘট! কেন?

উমর ও শারজিলের জামিন খারিজ করে দিয়ে সুপ্রিম কোর্ট জানিয়েছে, ভারতীয় সংবিধানে ব্যক্তিস্বাধীনতাকে স্বীকৃতি দেওয়া হয় ঠিকই, তবে তা জাতীয় নিরাপত্তা বা আইনশৃঙ্খলার উদ্বেগের ঊর্ধ্বে নয়।জামিন মঞ্জুর করা হয়েছে গুলফিশা ফতিমা, মীরন হায়দার, শিফাউর রহমান, মহম্মদ শাকিল খান এবং শাদাব আহমেদের। আদালত জানিয়েছে, এই পাঁচ জনের বিরুদ্ধে যা অভিযোগ, উমর এবং শারজিলের চেয়ে তা আলাদা। সকলের বিরুদ্ধে অভিযোগ সমান হিসাবে দেখা ঠিক হবে না।